Vier vas vir dwelmhandelDie polisie het vier mense in hegtenis geneem en beslag gelê op R1.6 miljoen se kontant in twee afsonderlike dwelmklopjagte in Chatsworth, KwaZulu-Natal. Kol. Jay Naicker, ŉ polisiewoordvoerder, het Vrydag gesê ŉ dwelmhandelaar en ŉ handlanger is Donderdag aangekeer toe hulle 3 000 Mandrax-tablette in ŉ geheime operasie aan die polisie verkoop het. Die polisie het op die dwelms beslag gelê. Verdere ondersoek het tot die inhegtenisname van nog twee handelaars gelei. Die vier verdagtes moet binnekort in die hof verskyn op aanklagte van dwelmhandel.